Coetzee gaan vir eers op praktyk konsentreer | Maroela Media
Dr. Angelique Coetzee, voormalige voorsitter van die Suid-Afrikaanse Mediese Vereniging (SAMV). gaan in hierdie stadium op haar praktyk in Pretoria konsentreer.
Sy het Donderdagaand as voorsitter van die vereniging en Sondag as raadslid van die SAMV bedank nadat 'n herrie losgebars het omdat sy vroeër in 'n radio-onderhoud onder meer gesê het raskwotas geld steeds vir voornemende mediese studente.
Talle SAMV-lede en lede van die publiek het intussen hul steun aan Coetzee toegesê en Maroela Media het betroubaar verneem verskeie van die vereniging se lede het glo reeds bedank weens die raad se hantering van die kwessie, terwyl talle ander hul misnoeë daaroor te kenne gegee het.
Maroela Media het vroeër berig Coetzee is voorlopig as raadslid geskors nadat sy Donderdag as voorsitter bedank en 'n paar uur later 'n radio-onderhoud toegestaan het. Volgens dr. Eddie Ngwenya, ondervoorsitter van die SAMV, is Coetzee daarna as raadslid geskors omdat sy nie 'n amptelike woordvoerder van die SAMV is nie en haar opmerkings verdeling veroorsaak het.
Sy sou aan 'n dissiplinêre proses onderwerp word, wat nou deur haar bedanking onnodig geword het, het Ngwenya gesê.
Coetzee word beskou as 'n uiters gerespekteerde lid van die mediese beroep en het tydens die Covid-19-pandemie groot bewusmakingswerk onder medici en lede van die publiek gedoen.
Te midde van die herrie het Coetzee Dinsdag gesê sy gaan haar "e-posse probeer inhaal en saam met haar kinders kuier".
Sy bly steeds betrokke by die SAMV-tak van die Noord-Gautengse streek. "Ek gaan ook ondersoek instel na ander platforms waarby ek betrokke kan raak om brandende gesondheidskwessies te pak, soos wat ek by die SAMV gedoen het."
Coetzee sê afhangende van hoe gebeure verloop, sal sy ook besluit of sy haar in die toekoms weer verkiesbaar sal stel vir die SAMV-raad. "Die SAMV is vir my baie belangrik, want dit is 'n platform waardeur ons verandering kan dryf. Wat besig is om te gebeur is vir my baie sleg.
"Daar gaan geen wenners vir die SAMV in 'n dissiplinêre proses wees nie. Die grootste verloorders sal die vereniging se lede wees."
Coetzee het die afgelope ruk steun uit talle oorde gekry nadat sy haar oor die keuringsproses by mediese fakulteite uitgelaat het. Dr. Dirk Hermann, bestuurshoof van Solidariteit, het onder meer in reaksie op die herrie gesê mense wat die waarheid oor die toelatingsbeleid praat, word gestraf.
Almal wat daar is — Ondersteun haar aub.
In die land wat op die russiese kommuniste party se denke geskoei word is dit absoluut ontoelaatbaar om die waarheid te praat sonder dat jy nagekom en vervolg word vir dit.
Word wakker blanke Suid Afrikaners !!
Jy moet ingeteken wees om te stem28-4Jy moet ingeteken wees om te stem
Die goeie dame het 'n reuse fout gemaak. Sy het die waarheid gepraat en onbillikhede uitgewys. 'n Mens doen dit nie in hierdie land nie, die peoples verdra dit nie. Jy moet liewers lieg. Die Bybel leer vir ons wie is die Vader van die waarheid en en wie is die vader van die leuen. Ons weet wie dien vir wie.
Baie dapper Afrikaner vrou. Ek salueer jou met die grootste respek. Ons sal moet opstaan vir wat reg is! Jy is 'n voorbeeld vir ons wat so baie maar stilbly. Geniet jou praktyk en veral jou familie.
Ek sal oor die lengte en breedte van die land reis om haar praktyk te besoek. Mens sou hoop dat ALLE dokters so eerlik moet wees. Sy stel haar medemens eerste en veg vir hulle vir die beste, soos dit hoort. Belangrikste is dat sy nie haar siel verkoop nie. Dit vertel die volle verhaal.
Reuse respek dr Angelique, baie, baie dankie.
Sterkte Dr. Jy verdien 'n voorspoedige professionele loopbaan. Soos die pediatriese kardioloog van die Kaap het u net een fatale fout begaan – eerlikheid. Respek!